Efter at thrakerne havde været underkastet den græsk-makedonske konge [[Aleksander den Store]] og derefter [[Romerriget]], var de fleste thrakere til sidst blevet helleniserede (i provinsen Thrakien)<ref>Quiles, s. 76. "De fleste thrakere blev til sidst helleniserede (i provinsen Thrakien)."</ref> eller latiniserede (i Moesia, Dakia etc). De latiniserede stammer i denne region blev senere den etniske underlag for folkegruppen [[valak]]ere, som første gang optræder i de historiske dokumenter i 900-tallet e.Kr., og som udviklede sig til nutidens moderne folk i Rumænien og Bulgarien. I 500-tallet havde en del thrakisk-romere og byzantinske grækere, det vil sige helleniserede thrakere syd for floden [[Donau]] fået kontakt med slaverne, en ny stor gruppe indvandrere, og de indfødte blev da efterhånden slavificerede.
Filosofi Historie Tidligere_riger,_stater,_protektorater,_kolonier_og_lande